
(ร่าง) กำหนดการศึกษาดูงานงานแนะแนว มหาวิทยาลัยแม่โจ้ณ โครงการพัฒนาดอยตุง (พื้นที่ทรงงาน) อันเนื่องมาจากพระราชดำริวันที่ 27 - 28 มีนาคม 2563
	วันที่/เวลา
	กำหนดการ
	หมายเหตุ

	วันศุกร์ 27 มีนาคม 2563

	06:30 - 10:00 น.
	คณะออกเดินทางจากมหาวิทยาลัยแม่โจ้ จ.เชียงใหม่ ไปยังโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ จ.เชียงราย 
	

	10:00 - 11:30 น.
	ศึกษาดูงานโรงงานทอผ้า และศูนย์เรียนรู้ด้านการจัดการพลังงานและสิ่งแวดล้อม ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วยโรงงานทอผ้า เย็บผ้า โรงงานกระดาษสา โรงคั่วกาแฟและโรงงานเซรามิก
	

	11:30 - 12:00 น.
	ออกเดินทางจากศูนย์ผลิตและจำหน่ายงานมือ ไปยังห้องอาหารครัวตำหนัก
	

	12:00 - 13:00 น.
	รับประทานอาหารกลางวัน ณ ครัวตำหนัก
	

	13:00 - 14:15 น.
	ฟังการบรรยายในหัวข้อ “หลักการพัฒนาตามตำราแม่ฟ้าหลวง การพัฒนาขั้นต้นน้ำ ขั้นกลางน้ำ ขั้นปลายน้ำ” และ ศูนย์ข้อมูลโครงการพัฒนาดอยตุงฯ ณ ห้องออดิทอเรียม  การพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้” โดยการติดตามประเมินผลอย่างต่อเนื่อง และการบรรยายในหัวข้อ “การพัฒนาขั้นต้นน้ำ ขั้นกลางน้ำ และขั้นปลายน้ำ” และ “ทำไมต้องมีศูนย์ผลิตและจำหน่ายงานมือ แปลงป่าเศรษฐกิจ นวุติไซต์ 1 และโรงงานแปรรูป แมคคาเดเมีย”
	

	14:15 - 15:00 น.
	ชมหอแห่งแรงบันดาลใจ เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะที่มุ่งพัฒนาชีวิตความเป็นอยู่ที่ดีของคนไทย และสร้างประโยชน์สุขแก่แผ่นดินที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจบทบาทของราชสกุลมหิดลที่มีต่อคนไทยและแผ่นดิน อีกทั้งสร้างแรงบันดาลใจและจุดประกายให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป
	

	15:00 - 16:00 น.
	เยี่ยมชมพระตำหนักดอยตุงพระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์
	

	16:00 - 17:00 น.
	เยี่ยมชมสวนแม่ฟ้าหลวงสวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ
	

	17:00 - 18:30 น.
	เดินทางเข้าที่พักดอยตุงลอด์จ เช็คอิน และพักผ่อนตามอัธยาศัย
	

	18:30 - 19:30 น.
	รับประทานอาหารเย็น ณ ศาลาลีลาวดี
	

	19:30 - 21:00 น.
	กิจกรรมถอดบทเรียนการเรียนรู้ประจำวัน
	

	21:00 - 23:00 น.
	เข้าที่พักดอยตุงลอด์จ พักผ่อนตามอัธยาศัย
	

	วันเสาร์ 28 มีนาคม 2563

	07:00 - 08:00 น.
	รับประทานอาหารเช้า ณ ศาลาลีลาวดี พร้อมเช็คเอ้าท์
	

	08:00 - 08:15 น.
	ออกเดินทางจากดอยตุงลอด์จ ไปยังห้องประชุมออดิทอเรียม 
	

	08:15 - 10:00 น.
	คณะทำกิจกรรมชี้แจ้งกฎระเบียบการเป็นนักเรียนทุน และพูดคุยแลกเปลี่ยนระหว่างนักเรียนทุน
	

	10:00 - 15:00 น.
	ออกเดินทางจากโครงการพัฒนาดอยตุงฯ กลับไปยังมหาวิทยาลัยแม่โจ้ จ.เชียงใหม่ โดยสวัสดิภาพ
	



หมายเหตุ:
1. กำหนดการอาจเปลี่ยนแปลงได้ตามความเหมาะสม
2. การเตรียมตัว
· ชุดสุภาพ รองเท้าสวมใส่สบาย หุ้มส้น เช่น รองเท้าผ้าใบ ที่เหมาะสำหรับการเดินในพื้นที่ลาดชันและเปียกน้ำได้
· ยาประจำตัว
· อุปกรณ์กันแดด/ฝน เช่น หมวก ปลอกแขน ร่มพับ เสื้อกันลม
· กระบอกน้ำหรือกระติกน้ำส่วนตัว
3. หากมีข้อจำกัดด้านอาหารหรือสุขภาพ กรุณาแจ้งข้อมูลให้ผู้ประสานงานทราบก่อนเข้าร่วมอบรม
	(ร่าง) กำหนดการศึกษาดูงานคณะงานแนะแนว มหาวิทยาลัยแม่โจ้ 27 - 28 มีนาคม 2563 

